মন্ত্রীমন্দলনা সিভিল এভিয়েসন্দা ফোরেন দাইরেক্ত ইনবেস্তমেন্ত পোলিসীগী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত মচা ওইবা এন.আর.আই.শিংনা ওতোমেতিক রুতকী মখাদা এম/এস এয়র ইন্দিয়া লিমিতেদতা চাদা ১০০ ফাওবা ফোরেন ইনবেস্তমেন্ত অয়াবা পীনবা এফ.দি.আই. পোলিসী শাংদোকপা এমেন্দ তৌবদা অয়ৌবা পীখ্রে। হৌজিক লৈরিবা এফ.দি.আই. পোলিসীগী মতুং ইন্না সেদ্যুল এয়র ত্রান্সপোর্ত সর্বিস/দোমেস্তিক সেদ্যুল পেসেঞ্জর এয়রলাইন (ওতোমেতিক চাদা ৪৯ ফাওবা অমসুং গবর্নমেন্ত রুত চাদা ৪৯গী মখা)দা এফ.দি.আই. চাদা ১০০ অয়াবা পীরি। অদুম ওইনমক, এন.আর.আই. শিংগীদমক্তদি সেদ্যুল এয়র ত্রান্সপোর্ত সর্বিস/দোমেস্তিক সেদ্যুল পেসেঞ্জর এয়রলাইনদা ওতোমেতিক রুতকী মখাদা এফ.দি.আই. চাদা ১০০ অয়াবা পীরি। অদুবু থম্লিবা ৱাফমদি এয়রক্রাফ রুলস ১৯৩৭গী মতুং ইন্না ভারত মচাশিংদা সবস্ত্রেনসিয়েল ওনরশিপ অমসুং ইফেক্তিব কন্ত্রোল (এস.ও.ই.সি.) পীবনি। অদুম ওইনমক এম/এস এয়র ইন্দিয়া লিমিতেদকী ওইনা হৌজিক লৈরিবা পোলিসীগী মতুং ইন্না এম/এস এয়র ইন্দিয়া লিমিতেদতা দাইরেক্তলী নত্রগা ইনদাইরেক্তলী ওইবা মওংদা চাদা ৪৯দগী হেনবা ফোরেন ইনবেস্তমেন্তকী অয়াবা পীদে। মরম অদুনা সেদ্যুল এয়র ত্রান্সপোর্ত সর্বিস/দোমেস্তিক সেদ্যুল পেসেঞ্জর এয়রলাইনদা এন.আর.আই.গীদমক ওতোমোতিক রুতরী মখাদা চাদা ১০০ এফ.দি.আই.গী অয়াবা পীরবা ফাওবা এম/এস এয়র ইন্দিয়া লিমিতেদকী মতাংদা মসি শুপ্নতগী চাদা ৪৯ ফাওবা অকক্নবা লৈরি। কানবশিং: ভারত সরকারনা এম/এস এয়র ইন্দিয়া লিমিতেদকী চাদা ১০০ প্রপোজ তৌরিবা স্ত্রেতেজিক দিসইনবেস্তমেন্তকী পরিংদা এম/এস এয়র ইন্দিয়া লিমিতেদতা সরকারগী লেমহৌরিবা ওনরশিপ অমত্তা লৈরোই অমসুং মপুং ফানা লনাইনা মপুং ওইগনি। মরম অদুনা মসি ৱারেপ লৌরে মদুদি এম/এস এয়র ইন্দিয়া লিমিতেদতা ফোরেন ইনবেস্তমেন্তকী থোংদা মদুবু অতোপ্পা সেদ্যুল এয়রলাইন ওপরেতরগী থাক্তা পুরক্কদবনি। এফ.দি.আই. পোলিসীদা এমেন্দমেন্ত তৌবনা এম/এস এয়র ইন্দিয়া লিমিতেদতা অতোপ্পা অতোপ্পা সেদ্যুল এয়রলাইন ওপরেতরশিংগা লোয়ননা ফোরেন ইনবেস্তমেন্তকী অয়াবা ফংলগনি হায়বদি এম/এস এয়র ইন্দিয়া লিমিতেদতা ভারতকী নাগরিক ওইবা অদুগুম্লবা এন.আর.আই.শিং অদুবু চাদা ১০০ ফাওবা ফোরেন ইনবেস্তমেন্তকী অয়াবা লৈরগনি। এফ.দি.আই. পোলিসীদা প্রপোজ তৌরিবা অহোংবশিংনা ওতোমোতিক রুতকী মখাদা এন.আর.আই.শিংনা এম/এস এয়র ইন্দিয়া লিমিতেদতা চাদা ১০০ ফাওবা ফোরেন ইনবেস্তমেন্ত তৌবা ঙমহল্লগনি। এফ.দি.আই. পোলিসীদা মথক্কী এমেন্দমেন্তকী পান্দমদি লৈবাক অসিদা ইজ ওফ দুয়িং বিজিনেস ফংহন্নবা এফ.দি.আই. পোলিসীবু লিবরেলাইজ অমসুং সিমপ্লিফাই ওইহনবনি। মসিনা খ্বাইদগী চাউবা এফ.দি.আই. ইনফ্লো পুরক্তুনা ইনবেস্তমেন্ত, ইনকম অমসুং এমপ্লোইমেন্ত হেঙ্গৎহনবদা থৌদাং লৌরগনি। য়ুমফম: এফ.দি.আই. অসি ইকোনোমিক গ্রোথকী অচৌবা দ্রাইবর অমনি অমসুং লৈবাক অসিগী ইকোনোমিক দিবেলপমেন্তকীদমক নন-দেবত ফাইনান্সকী সোর্স অমনি। লৈবাক অসিদা ফোরেন ইনবেস্তমেন্ত মশিং য়াম্না পুক্নিং চিংশিন্নবগী পান্দমদা এফ.দি.আই. পোলিসী চাং নাইনা নৌহৌনা য়েংশিল্লি। সরকারনা এফ.দি.আই.দা ইনবেস্তর ফ্রেন্দলী পোলিসী অমা থৌরাং তৌরি মদুগী মখাদা সেক্তর/এক্তিবিতী অয়াম্বদা ওতোমেতিক রুত্তা চাদা ১০০ ফাওবা এফ.দি.আই.গী অয়াবা পীরি। ভারতপু পুক্নিং চিংশিন্নিঙাই ওইবা ইনবেস্তমেন্ত দেস্তিনেসন অমা ওইহন্নবা হন্দক্তা তোঙান-তোঙানবা সেক্তরশিংদা এফ.দি.আই. পোলিসীগী প্রোবিজনশিংবু লেপ্পা লৈতনা লিবরেলাইজ তৌরি। সেক্তরশিং অসিদা দিফেন্স, কনস্ত্রক্সন দিবেলপমেন্ত, ত্রেদিং, ফার্মাতিকেল, পাৱর একচেঞ্জেস, ইন্সুরেন্স, পেন্সন, অতোপ্পা ফাইনান্সিয়েল সর্বিসশিং, এসেত রিকন্সত্রক্সন কম্পেনীজ, ব্রোদকাস্তিং, সিঙ্গল ব্রান্দ রিতেল ত্রেদিং, কোল মাইনিং, দিজিতেল মীদিয়া অসিনচিংবা য়াওরি। মসিগী রিফোর্মশিং অসিনা হন্দক্তা ভারত্তা রেকোর্দ তৌখিবা এফ.দি.আই. ইনফ্লোদা শিংথানিঙাই ওইরবা থৌদাং লৌরি। ২০১৪-১৫দা ভারত্তা এফ.দি.আই. ইনফ্লো য়ু.এস. দোলর বিলিয়ন ৪৫.১৫ ওইখি অমদি মতম অদুদগী লেপ্পা লৈতনা হেঙ্গৎলক্লি। ২০১৫-১৬তা এফ.দি.আই. ইনফ্লো য়ু.এস. দোলর বিলিয়ন ৫৫.৫৬তা হেঙ্গৎখি, ২০১৬-১৭তা য়ু.এস. দোলর বিলিয়ন ৬০.২২দা হেঙ্গৎখি অমসুং ২০১৭-১৮দা য়ু.এস. দোলর বিলিয়ন ৬০.৯৭দা হেঙ্গৎখি। হৌখিবা শেনবা চহী ২০১৮-১৯গী মনুংদা লৈবাক অসিনা হৌজিক ফাওবগী খ্বাইদগী ৱাংবা এফ.দি.আই. ইনফ্লো য়ু.এস. দোলর বিলিয়ন ৬২.০০ রেজিস্তার তৌখি। হৌখিবা চহী ১৯ মখায়দা (এপ্রিল ২০০০-সেপ্তেম্বর ২০১৯) অপুনবা এফ.দি.আই. ইনফ্লো অসি য়ু.এস. দোলর বিলিয়ন ৬৪২ ওইখি অদুগা হৌখিবা চহী ৫ মখায়দা (এপ্রিল ২০১৪-সেপ্তেম্বর ২০১৯) ফংখিবা এফ.দি.আই. ইনফ্লো অসি য়ু.এস. দোলর বিলিয়ন ৩১৯ ওইদুনা হৌখিবা চহী ১৯ মখায়গী চাদা ৫০ ওইখি। হৌখিবা চহী খরদগী গ্লোবেল এফ.দি.আই. ইনফ্লোদা শিংনরকপা কয়া মায়োক্নরি। য়ু.এন.সি.তি.এ.দি.গী ৱার্ল্দ ইনবেস্তমেন্ত রিপোর্ত ২০১৯গী মতুং ইন্না ২০১৮দা গ্লোবেল ফোরেন দাইরেক্ত ইনবেস্তমেন্ত (এফ.দি.আই.) চাদা ১৩ হন্থদুনা য়ু.এস. দোলর ত্রিলিয়ন ১.৩ ওইদুনা মদুনা থংন থংননা অহুমলকশুবা চহীগী তাথরকপনি।